
บันทึกข้อความ

ส่วนราชการ    โรงเรียนหัวตะพานวิทยาคม  อำเภอหัวตะพาน  จังหวัดอำนาจเจริญ
ที่        บช  ......../2569          	          วันที่ 23 มิถุนายน พ.ศ. 2569
เรื่อง    ขออนุญาตจัดกิจกรรมเนื่องในวันสถาปนากองลูกเสือไทย ประจำปีการศึกษา 2569

เรียน   ผู้อำนวยการโรงเรียนหัวตะพานวิทยาคม
เนื่องด้วยในวันที่  1  กรกฎาคม ของทุกปี เป็นวันประกาศสถาปนากองลูกเสือไทยขึ้นเป็นครั้งแรกในประเทศไทย ดังนั้นเพื่อเป็นการน้อมรำลึกถึงพระมหากรุณาธิคุณของ พระปรเมนทรมหาวชิราวุธ  พระบาทสมเด็จพระมงกุฎเกล้าเจ้าอยู่หัว รัชกาลที่ 6 พระมหากษัตริย์ผู้ทรงพระราชทานกำเนิดลูกเสือไทยขึ้นเป็นครั้งแรก  งานกิจกรรมลูกเสือ -เนตรนารี  จึงขออนุญาตจัดพิธีทบทวนคำปฏิญาณและสวนสนาม เพื่อแสดงพลังและความพร้อมเพรียงของกองลูกเสือ-เนตรนารี โรงเรียนหัวตะพานวิทยาคม ในวันพุธที่ 1 กรกฎาคม  2569 เวลา 08.30 -09.30 น. ในการนี้ขออนุญาตสลับชั่วโมงเรียนกิจกรรมเครื่องแบบกับชั่วโมงเรียนที่ 1 ของวันพุธที่ 1 กรกฎาคม  2569 ซึ่งกำหนดจัดกิจกรรมดังกล่าว ณ บริเวณสนามฟุตบอล โรงเรียนหัวตะพานวิทยาคม  
ในการนี้ขออนุญาตเรียนเชิญท่านผู้อำนวยการโรงเรียน  ให้เกียรติเป็นประธานในพิธีทบทวนคำปฏิญาณและสวนสนาม ของกองลูกเสือ-เนตรนารี โรงเรียนหัวตะพานวิทยาคม ดังรายละเอียดกำหนดพิธีการจัดพิธีที่ได้แนบมาพร้อมนี้  และใคร่ขออนุญาตให้ลูกเสือสามัญรุ่นใหญ่ - เนตรนารี ลูกเสือวิสามัญ  เข้าร่วมกิจกรรมตามวันเวลาดังกล่าวข้างต้น
จึงเรียนมาเพื่อโปรดทราบและพิจารณา


				  ลงชื่อ................................................
					           (นายบัณฑิต  บุญเติม)
				                            ตำแหน่ง ครู 

	เรียน ผู้อำนวยการสถานศึกษา	
   - งานกิจกรรมพัฒนาผู้เรียนขออนุญาตจัดกิจกรรมเนื่องในวันสถาปนากองลูกเสือไทย ในวันที่ 1 มิถุนายน 2569
  - เพื่อโปรดพิจารณา

ลงชื่อ..............................................................
                (นางดวงจิต  ตู้ดำ)
          ตำแหน่ง ครู ครูชำนาญการพิเศษ
    ปฏิบัติหน้าที่ผู้ช่วยผู้อำนวยการกลุ่ม 
              บริหารงานวิชาการ
	เรียน ผู้อำนวยการสถานศึกษา	
..........................................................
..........................................................
..........................................................


ลงชื่อ.................................................
         (นางขวัญนรี  คณาเสน)
          รองผู้อำนวยการกลุ่ม
           บริหารงานวิชาการ
	ความคิดเห็นของผู้อำนวยการสถานศึกษา
  อนุมัติ
  อนุญาต...........................................


ลงชื่อ.......................................................
          (นางอนงค์นุช   วิริยสุขหทัย)
            ผู้อำนวยการสถานศึกษา	



รายงานผลการจัดพิธีทบทวน
คำปฏิญาณและสวนสนามของลูกเสือปีการศึกษา 2569
วันพุธที่  1  กรกฎาคม  2569  ณ  สนามฟุตบอลโรงเรียนหัวตะพานวิทยาคม
*********************************
	      เนื่องด้วยงานกิจกรรมพัฒนาผู้เรียน กลุ่มบริหารงานวิชาการ ได้กำหนดจัดพิธีทบทวน
คำปฏิญาณและสวนสนามของลูกเสือปีการศึกษา 2569  วันที่ 1 กรกฎาคม  2569  เนื่องด้วยในวันที่                 1  กรกฎาคม ของทุกปี เป็นวันประกาศสถาปนากองลูกเสือไทยขึ้นเป็นครั้งแรกในประเทศไทย ดังนั้นเพื่อเป็นการน้อมรำลึกถึงพระมหากรุณาธิคุณของ พระปรเมนทรมหาวชิราวุธ  พระบาทสมเด็จพระมงกุฎเกล้าเจ้าอยู่หัว    รัชกาลที่ 6 พระมหากษัตริย์ผู้ทรงพระราชทานกำเนิดลูกเสือไทยขึ้นเป็นครั้งแรก  งานกิจกรรมพัฒนาผู้เรียน โรงเรียนหัวตะพานวิทยาคม  จึงได้จัดพิธีทบทวนคำปฏิญาณตนและสวนสนาม ของกองลูกเสือ-เนตรนารี    โรงเรียนหัวตะพานวิทยาคม กำหนดการจัดพิธีดังกล่าว ในวันพุธที่  1 กรกฎาคม 2569 เวลา 08.30-09.30 น.ซึ่งกำหนดจัดกิจกรรม  ณ  บริเวณสนามฟุตบอล  โรงเรียนหัวตะพานวิทยาคม 
 	    บัดนี้โรงเรียนหัวตะพานวิทยาคมได้ดำเนินกิจกรรมเสร็จสิ้นเรียบร้อยแล้ว จึงขอรายงานผลการจัดกิจกรรม  โดยมีรายละเอียดดังต่อไปนี้
1. จำนวนผู้เข้าร่วมพิธีทั้งหมด   ประกอบด้วย
      1.1. ลูกเสือวิสามัญ จำนวน 234 คน
      1.2  ลูกเสือและเนตรนารีสามัญรุ่นใหญ่ จำนวน 526 คน
      1.3  ผู้บริหารและบุคลากรครู  45 คน
2. การจัดกิจกรรมประกอบด้วย  2  ลักษณะ  คือ
         การประกอบพิธีพิธีทบทวนคำปฏิญาณและสวนสนามของลูกเสือปีการศึกษา 2569  วันที่ 1 กรกฎาคม  2569 ที่สนามฟุตบอลโรงเรียนหัวตะพานวิทยาคม ใช้เวลาตั้งแต่ 08.30 น. ถึงเวลา 09.30 น.	
3.วัตถุประสงค์ 
๑.เพื่อให้ลูกเสือ เนตรนารี รำลึกในพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว
พระผู้พระราชทานกำเนิดลูกเสือไทย
๒. แสดงความจงรักภักดีแด่พระบาทสมเด็จพระเจ้าอยู่หัวองค์พระประมุขของคณะลูกเสือแห่งชาติ
๓.เพื่อรำลึกถึงความสำคัญของวันสถาปนาคณะลูกเสือแห่งชาติ ๑ กรกฎาคม ของทุกปี
๔.เพื่อให้ลูกเสือ เนตรนารี ปฏิบัติกิจกรรมบำเพ็ญประโยชน์ร่วมกัน ทั้งในบริเวณโรงเรียน ชุมชน และ
สถานที่สาธารณใกล้เคียง
๕.เพื่อส่งเสริม และเน้นความสำคัญของกิจกรรมลูกเสือ เนตรนารี ให้เป็นแกนนำในการปฏิรูปการเรียนรู้
๖.เพื่อเผยแพร่กิจการลูกเสือ เนตรนารี ออกสู่สายตาประชาชนอย่างกว้างขวาง
4. เป้าหมาย
ด้านปริมาณ
ลูกเสือ-เนตรนารี และผู้บังคับบัญชาลูกเสือ โรงเรียนหัวตะพานวิทยาคม ร่วมกิจกรรม
ประกอบพิธีทบทวนคำปฏิญาณ สวนสนาม และบำเพ็ญประโยชน์ ครบทุกคน
ด้านคุณภาพ
ลูกเสือ-เนตรนารี ผู้บำเพ็ญประโยชน์ และผู้บังคับบัญชา ได้ร่วมบำเพ็ญประโยชน์ พร้อมกันทุกโรงเรียน
ตามอุดมการณ์ และวัตถุประสงค์ของกิจกรรม  ผู้บริหารงานลูกเสือ เนตรนารี ผู้บำเพ็ญประโยชน์ ทุกระดับเห็นความสำคัญของกิจกรรมในการพัฒนาเยาวชน
ผลที่ได้รับ 
๑. ลูกเสือ เนตรนารี และผู้บังคับบัญชา มีจิตสำนึกในความรัก และเทิดทูนสถาบันชาติ ศาสนา
๒. ลูกเสือ เนตรนารี และผู้บังคับบัญชา ได้รับความรู้ ทักษะ มีประสบการณ์ และเจตคติที่ดีต่อ
กิจการลูกเสือ เนตรนารี สามารถสร้างระเบียบวินัย ความพร้อมเพรียง และความสามัคคี
๓. ลูกเสือ เนตรนารี และผู้บังคับบัญชา เกิดความภาคภูมิใจในการเข้าร่วมกิจกรรมการทบทวน
คำปฏิญาณ สวนสนาม และการบำเพ็ญประโยชน์
๔. ผู้บริหารงานลูกเสือ เนตรนารี ทุกระดับ เห็นความสำคัญ และสนับสนุนกิจกรรมลูกเสือ-เนตรนารี
ในโรงเรียนอย่างจริงจัง และสามารถใช้แนวทางในการจัดกิจกรรมลูกเสือ เนตรนารี เป็นแกนนำในการปฏิรูปการเรียนรู้

4.  ปัญหาและอุปสรรค 	
๑. นักเรียนบางคนไม่ตระหนักถึงความสำคัญ การแต่งกายไม่เรียบร้อย ไม่เตรียมตัวในการเข้าร่วมกิจกรรม
๒. ลูกเสือ และผู้บังคับบัญชา บางคนไม่สามารถเข้าร่วมกิจกรรมได้

5.  แนวทางการแก้ไข  	-  ให้มีการประสานงานการจัดกิจกรรมกับคณะกรรมการฝ่ายต่างๆให้ชัดเจน
                           	-  ปรับเปลี่ยนรูแบบบางขั้นตอนให้มีความเหมาะสมมากขึ้น

                                                                     







































ภาคผนวก
รูปภาพการจัดกิจกรรม

